"Kedves Kolléga!

**Örömmel tájékoztatunk, hogy immár a rezidens elektronikus nyilvántartási rendszert (RENY) használva, a belépést követően saját felhasználói fiókodon keresztül is eléred a Magyar Rezidens Szövetség jelentkezési felületét. Így könnyedén a szövetség tagjává válhatsz és pár egyszerű lépést követően benyújthatod számunkra tagsági kérelmedet.**

A kérelem elbírálását követően a megadott e-mail címedre tájékoztatót küldünk számodra annak elfogadásáról. Így könnyebben értesülhetsz a rezidenseket érintő aktualitás ügyekről, döntéshozatali folyamatokról, kérdés esetén pedig velünk is könnyebben felveheted a kapcsolatot. Fedezd fel programjainkat és vegyél részt kedvezményesen, vagy akár ingyenesen rendezvényeinken. Nincs mit veszítened, hisz tagsági díjat sem kell fizetned!

Csatoltan küldünk egy fényképes segédletet, mely lépésről lépésre bemutatja a jelentkezés menetét.

Honlapunkon minden fontos információt megtalálsz rólunk (<https://rezidens.hu/informacio/bemutatkozas/>). Amennyiben érdeklődsz tevékenységi köreink iránt is és aktívan szeretnéd kivenni a részed aktuálisan zajló projektjeinkben, esetleg új ötlettel egészítenéd ki tevékenységi köreink listáját úgy ne habozz, vedd fel velünk személyesen is a kapcsolatot.

Várunk csapatunkban minden lelkes, tettrekész kollégát, aki hisz abban, hogy lehet jobb az egészségügy, lehet jobb a rezidens képzés!

Üdvözlettel,

Dr. Báthori Gergő

elnök

**Magyar Rezidens Szövetség "**  
[rezidens@gmail.com](mailto:rezidens@gmail.com)  
[www.rezidens.hu](http://www.rezidens.hu/)